ऊन भिंडी बाजार स्थित फैयाज फईम मंसूरी (22) अपने परिवार के साथ रहता था। वह अपने पिता के साथ सोने-चांदी में इस्तेमाल की जाने वाली मिट्टी के धंधे से जुड़़ा था। मंगलवार को फैयाज एक दोस्त के साथ घर के करीब खड़ा था। इस दौरान एक और दोस्त माेहम्मद अशरफ शेख भी वहां पहुंचा। अशरफ ने फैयाज से समय पूछा। न जाने इस दौरान ऐसा क्या हुआ कि अशरफ ने चाकू निकालकर फैयाज का गला रेत दिया। इससे फैयाज जमीन पर गिर पड़ा। लहूलुहान हालत में उसे अस्पताल में भर्ती किया गया, जहां डॉक्टर्स ने उसे मृत घोषित कर दिया। उधर घटना के बाद अशरफ फरार हो गया। फैयाज अपने माता-पिता की इकलौती संतान था। उसके चले जाने से पूरे परिवार में मातम छा गया।